jkorsvik/nowiki_second_scrape_merged huggingface dataset:
El Diablo (sang)

«El Diablo» (spansk for djevelen) er en popsang fra 2021 med den greske sangeren Élena Tsagrinoú. Sangen ble sluppet 28. februar 2021 av Panik Records, og den er skrevet av Jimmy «Joker» Thörnfeldt, Laurell Barker, Oxa og Thomas Stengaard. Sangen var Kypros' bidrag i Eurovision Song Contest 2021 i Rotterdam i Nederland. Etter utgivelsen fikk sangen kritikk fra religiøst hold på Kypros, som mente teksten var søtende og en forherligelse av djevelen. Sangen var foran konkurransen blant favorittene, men endte til slutt på 16. plass i finalen i Rotterdam.


== Om sangen ==
Sangen ble valgt av den kypriotiske kringkasteren Cyprus Broadcasting Corporation (CyBC) til landets bidrag til Eurovision Song Contest i 2021. Den er skrevet av låtskriverteamet Jimmy «Joker» Thornfeldt, Laurell Barker, Oxa og Thomas Stengaard. Låtskriverne uttalte at låten og tittelen handlet om å «forelske seg i noen som er like ille som djevelen».Sangtittelen ble offentliggjort 25. november 2020, mens sangen ble utgitt for strømming og digital nedlastning 28. februar 2021. Musikkvideoen til sangen ble sluppet samme dag og ble spilt inn i Athen.


== Religiøs kritikk mot sangen ==
Da sangen ble utgitt, mottok CyBC en rekke truende telefonsamtaler, og over 11 000 skrev under på en underskriftskampanje mot sangen på Avaaz. Kampanjen krevde at Kypros trakk «El Diablo» fra konkurransen. Særlig var det tittelen og strofen «I fell in love/ I fell in love/ I gave my heart to El diablo» som vekket harme, og Den ortodokse kirke på Kypros mente sangen var støtende, respektløs og ikke-representativ for landet. Sangen fikk full støtte fra CyBC, regjeringen og flertallet av befolkningen på Kypros. Regjeringen avviste også alle krav fra religiøse og konservative grupper, og uttalte at den respekterte åndelige rettigheter samt retten til fri kunstnerisk utøvelse og uttrykk.


== Listeplasseringer ==


== Eurovision Song Contest ==


=== Intern utvelgelse ===
I november 2020 kunngjorde Cyprus Broadcasting Corporation (CyBC) at de hadde valgt den greske sangeren Élena Tsagrinoú til å representere landet I Eurovision Song Contest 2021 med sangen «El Diablo».  Før dette hadde Tsagrinoú selv kalt konkurransen for en institusjon som hun hadde fulgt med på i årevis. Hun la til at om den rette sangen ble funnet, ville hun se på det som en ære og glede å delta i konkurransen.


=== I Rotterdam ===
Den 65. utgaven av Eurovision Song Contest fant sted i Rotterdam i Nederland og besto av to semifinaler tirsdag 18. mai og torsdag 20. mai 2021. «El Diablo» og Kypros deltok i semifinale 1. Der ble sangen nummer seks og kvalifiserte seg til finalen i Rotterdam Ahoy lørdag 22. mai. Sangen åpnet finalen og endte til slutt på en 16. plass med 94 poeng.


== Referanser ==


== Eksterne lenker ==
(en) El Diablo på Discogs 
(en) El Diablo på MusicBrainz 
(en) El Diablo på Last.fm 
(en) El Diablo på Genius — sangtekst
Lili Schlytter

Caroline «Lili» Holmsen Sømme Schlytter (født Holmsen 12. februar 1869 i Christiania, død 9. september 1934 i Oslo) var en norsk kunstmaler. 


== Liv og virke ==
Lili Schlytter var i 1888–1889 elev ved Académie Colarossi i Paris, og i 1889-1890 oppholdt hun seg på Skagen, der hun bodde på det kjente Brøndums Hotel, et samlingspunkt for Skagenmalerne. Hun tilhørte kretsen rundt Christian Krohg og søstrene Lasson.
Hun malte landskap, portretter og figurbilder. Hennes bilder er ofte preget av en drømmende stemning og en særegen koloritt, med sterk påvirkning fra samtidens nyromantikk. Hun er kjent for sitt bilde Vårdag (1892) og for et portrett av Vilhelm Krag (1895).
Hun debuterte på Høstutstillingen i 1890 med tre bilder, hvor hun også var representert i 1891, 1892, 1896, 1898 og i 1899. Sammen med sin daværende ektemann Jacob Sømme holdt hun i 1893 en utstilling i Studentersamfundets lille sal. Samme år var hun representert ved Verdensutstillingen i Chicago. 
Hun hadde en beskjeden produksjon, og var bare aktiv mens hun var gift med Jacob Sømme. Etter at hun ble gift med Wilhelm Schlytter, flyttet hun til Paris.


== Familie ==
Lili Schlytter var datter av byråsjef Nils Nilson Holmsen og Helga Young.
Hun ble 29. juni 1888 gift med maleren Jacob Sømme (1862–1940). Ekteskapet ble oppløst 11. september 1901.
Senere ble hun gift med Wilhelm Schlytter. Hun var svigermor til bryggerieier Christian Julius Schou.
Hun er også kalt Lilli, og er kjent under navnet Lili Sømme.


== Stipender, reiser og utenlandsopphold ==
1888–1889: Paris
1889–1890: Skagen


== Referanser ==


== Kilder ==
Norsk kunstnerleksikon : bildende kunstnere, arkitekter, kunsthåndverkere. B. 3 : N-So. Universitetsforl. 1986. s. 491. ISBN 8200068102. 
Wichstrøm, Anne (1997). Kvinneliv, kunstnerliv. Gyldendal. s. 222–223. ISBN 8205193622.
Vetle Dragsnes

Vetle Winger Dragsnes (født 6. februar 1994) er en norsk fotballspiller som spiller for Lillestrøm Sportsklubb.


== Klubkarriere ==


=== Strømmen ===
Dragsnes kom fra Lillestrøm i april 2014.
Han fikk sin debuet 13. april 2014 i hjemme kampen mot Ranheim da han kom in for Daniel Moen Hansen i det 87 minutt. Han scoret sitt første mål for klubben borte mot Alta 16. mai 2014.
Dragnes ble utlånt til 2. divisjons klubben Egersund sommeren 2015.


=== Ull/Kisa ===
Dragsnes gikk til Ull/Kisa i februar 2016. Debuet kom i første serierunde 2016, i hjemme kampen mot Sandnes Ulf.


=== Mjøndalen ===
Dragsnes gikk til Mjøndalen 28. juli 2017, og fikk sin debuet allerede dagen etter i hjemme kampen mot Bodø/Glimt. Dragsnes sitt førte mål for klubben kom først i 2019, da han avgjorde hjemmekampen mot Brann.


=== Lillestrøm ===
Dragsnes kom fra Mjøndalen i januar 2021.


== Referanser ==


== Eksterne lenker ==
(en) Vetle Dragsnes – Transfermarkt 
(no) Vetle Dragsnes – Norges Fotballforbund 
(en) Vetle Dragsnes – FBref
Council of the Haida Nation

The Council of the Haida Nation ("CHN") (X̱aaydaG̱a Waadlux̱an Naay) er den valgte regjeringen til det nordamerikanske urfolket haida i Alaska og Britisk Columbia. Regjeringen består av en president og en visepresident som velges ved direkte valg, tolv regionale representanter fra fire valgregioner, og en utnevnt representant fra hver av Old Massett Village Council og Skidegate Band Council.


== Referanser ==
UIT-skinne

UIT-skinne er en standard for montering av reimfester og annet ekstrautstyr konkurranseskyting, og består av en ekstrudert aluminiumsprofil med T-formet spor.
Et lignende design kalles Freeland rail, men målene på Freeland-skinner og UIT-skinner fra Anschütz er forskjellige. Anschütz-varianten er bred og lav, mens Freeland-varianten er smalere og dypere. Tilbehør som er laget for en av de to typene er ikke nødvendigvis kompatibel med den andre.


== Dimensjoner ==


== Se også ==
Weaverskinne, eldre system som fremdeles har en viss popularitet på det sivile markedet
Picatinnyskinne, forbedret og modernisert versjon av weaverskinnen. Stor popularitet i det sivile markedet.
M-LOK, nyere system for montering av ekstrautstyr
Zeisskinne, standard for ringløs kikkertmontasje
T-mutter, type mutter brukt på skinneprofiler


== Referanser ==
Liste over ordførere i Heim

Liste over ordførere i Heim. Heim kommune ble opprettet som en kommune i 2020 etter sammenslåing av Halsa og Hemne kommuner samt en del av Snillfjord som en følge av kommunereformen. 
Liste 
2019– Odd Jarle Svanem
Liste over ordførere i Orkland

Liste over ordførere og varaordførere i Orkland. Orkland kommune ble opprettet som en kommune i 2020 etter frivillig sammenslåing av Orkdal, Meldal, Agdenes og en tredjedel av Snillfjord kommune (Krokstadøra), som en følge av kommunereformen.
Edward Green

Edward Green (født 1951) er en amerikansk musikkviter og komponist, og professor i musikkhistorie ved Manhattan School of Music i New York City, der han har undervist siden 1984. Hans forskningsområder er musikkhistorie samt etnomusikologi og jazzkomposisjon. Han har doktorgrad fra New York University om Haydns og Mozarts sene vokalmusikkverk. Innen estetikk er Green kjent som student av filosofen Eli Siegel.


== Utvalgt bibliografi ==
The Cambridge Companion to Duke Ellington (Cambridge University Press, 2015)
China and the West: The Birth of a New Music (2007)


== Referanser ==


== Eksterne lenker ==
Offisielt nettsted
Leave No Trace

Leave No Trace er en amerikansk dramafilm fra 2018 regissert av Debra Granik. Filmen er basert på boken My Abandonment av Peter Rock med manus av Granik og Anne Rosellini. Filmen følger en militærveteran med posttraumatisk stresslidelse, spilt av Ben Foster, som lever i skogen med datteren, spilt av Thomasin McKenzie.Filmen har vunnet flere priser, blant annet under National Board of Review og ble nominert til Amandaprisen 2019 i klassen beste utenlandske kinofilm.


== Handling ==
Will, en krigsveteran fra Irak-krigen som lider av PTSD, bor sammen med sin 13 år gamle datter, Tom, i en gammel park i nærheten av Portland, Oregon. De lever isolert, og kommer bare inn til byen av og til for å skaffe mat og andre forsyninger. Will tjener penger ved å selge sine smertestillende medisiner til andre krigsveteraner. Etter at Tom blir oppdaget i skogen av en jogger, blir hun og Will arrestert, og Tom blir hentet av det amerikanske barnevernet.
Det blir oppdaget at Tom er veldig kunnskapsrik for sin alder, til tross for at hun aldri har gått på vanlig skole. Tom får kontakt med en gutt på sin egen alder, som introduserer henne for 4H-bevegelsen. En morgen bestemmer Will seg plutselig for å reise videre. Tom følger motvillig med. De kommer tilbake til leiren sin i parken, men oppdager at leiren er ødelagt Kulde og mørke tvinger dem til å bygge et midlertidig leir for natten. Neste dag oppdager de imidlertid en ledig hytte, og flytter inn. Will går for å finne mat, men kommer ikke tilbake om kvelden. Neste morgen oppdager Tom ham bevisstløs i bunnen av en kløft. Hun får hjelp fra et samfunn av husvogner.
Tom nekter å la Will bli ført til sykehus. Dale, en lokal kvinne, kontakter en venn som behandler Wills bein, og gir ham sin servicehund for å hjelpe med marerittene hans. Will og Tom får tilbud en tom husvogn i området, samtidig som Wills skader blir bedre. Tom liker det nye hjemmet deres, og ønsker en leieavtale med Dale - uten å fortelle Will. Til slutt insisterer Will på at de reiser videre. Men Tom protesterer, og ønsker å bli værende.


== Skuespillere ==
Ben Foster som Will, en militærveteran som sliter med PTSD
Thomasin McKenzie som Tom, Will's datter.
Jeff Kober som Mr. Walters.
Dale Dickey som Dale.


== Referanser ==


== Eksterne lenker ==
(en) Leave No Trace på Internet Movie Database 
(da) Leave No Trace i Danmark Nationale Filminstitut 
(fr) Leave No Trace på Allociné 
(nl) Leave No Trace på MovieMeter 
(en) Leave No Trace på Rotten Tomatoes 
(en) Leave No Trace på Metacritic 
(en) Leave No Trace på Box Office Mojo
Gustav Möller (regissør)

Gustav Möller (født 1988 i Göteborg) er en svensk filmregissør og manusforfatter.
Han ble uteksaminert fra den Den Danske Filmskole i København i 2015. I 2019 spillefilmdebuterte han med den danske filmen Den skyldige som fikk god kritikk og vant flere priser. Blant prisene vant Möller selv pris for beste regissør og originale manuskript under den danske filmprisutdelingen Robert i 2019 og prisen Blockbuster-talent under Bodilprisen samme år. Filmen ble også nominert til Amandaprisen 2019 i klassen beste utenlandske kinofilm.


== Referanser ==


== Eksterne lenker ==
(en) Gustav Möller på Internet Movie Database 
(sv) Gustav Möller i Svensk Filmdatabas 
(da) Gustav Möller på Filmdatabasen 
(da) Gustav Möller på danskefilm.dk 
(da) Gustav Möller på danskfilmogtv.dk 
(da) Gustav Möller på Scope 
(fr) Gustav Möller på Allociné
Greinkjempe

Greinkjempe (Plantago indica eller Plantago arenaria) er en ettårig plante i kjempefamilien. 
Den blir 10–40 cm høy og har en opprett, rikt forgreinet stengel. Planten er hårete, men skiller seg fra slektningen ballastgreinkjempe (P. afra) ved å mangle kjertelhår. Bladene sitter motsatt eller kransstilt, og er linjeformede til smalt lansettformede, 6–8 cm lange, helrandede til butt-tannete, og har tre utydelige nerver.
Blomsterstanden er et kulerundt til eggformet aks som er 5–15 mm langt. Det sitter på et skaft fra bladhjørnene. Under akset sitter det lange støtteblad. Blomstringstida er i juli–september. Krona er brunhvit, og pollenknappene er lysegule. Frukten er en kapsel med 2 frø.
Greinkjempe vokser på tørre steder, som regel med sandjord. Den er vanlig på ruderatmark og langs veger og jernbaner. Arten er utbredt i Europa nordover til Tyskland og Polen og finnes også naturlig i Nord-Afrika og Asia østover til Iran, Sentral-Asia og Sibir. Den er forvillet i Pakistan, India, Kina og andre steder i Asia, og i Nord-Amerika, Argentina og Australia. Den er funnet noen ganger i Norge på ballastjord og ved møller og kornkaier.
De mørkebrune frøene brukes til medisinske formål, og planten dyrkes for frøene i Asia.


== Litteratur ==
B. Mossberg og L. Stenberg (2016). Gyldendals store nordiske flora. Gyldendal. s. 567. ISBN 978-82-05-42485-2. 
«Greinkjempe Plantago indica». Fremmedartsbasen 2018. Artsdatabanken. Besøkt 28. desember 2020. 
«Sandkämpar». Den virtuella floran. Besøkt 29. desember 2020. 
M. Blamey og C. Grey-Wilson (2004). Wild Flowers of the Mediterranean (2 utg.). London: A & C Black. s. 422. ISBN 0-7136-7015-0. 
«Plantago indica». Plants of the World Online. Kew Science. Besøkt 29. desember 2020. 
K. Marhold (2011). «Plantago arenaria». Euro+Med Plantbase – the information resource for Euro-Mediterranean plant diversity. Besøkt 29. desember 2020. 
«Plantago arenaria». Flora of China. Besøkt 29. desember 2020. 


== Eksterne lenker ==

(en) greinkjempe i Global Biodiversity Information Facility 
(no) greinkjempe hos Artsdatabanken 
(en) greinkjempe hos ITIS 
(en) greinkjempe hos NCBI 
(en) greinkjempe hos The International Plant Names Index 
(en) greinkjempe hos Tropicos 
(en) Kategori:Plantago indica – bilder, video eller lyd på Wikimedia Commons
Områdetrekk

Områdetrekk er en lingvistisk betegnelse for språkegenskaber som språk i et bestemt geografisk område har til felles på tross av at de ikke er beslektet. I et slikt geografisk område kan språkegenskabene diffundere fra et språk til et annet i et språkbunt.


== Litteratur ==
Blevins, Juliette. (2017). Areal sound patterns: From perceptual magnets to stone soup. In R. Hickey (Ed.), The Cambridge Handbook of Areal Linguistics (pp. 88–121). Cambridge: Cambridge University Press.
Deadline Media

Deadline Media er et norsk filmproduksjonsselskap som ble startet i 1992 som Trøndelag TV-produksjon. Selskapet fikk sitt nåværende navn da selskapet åpnet avdeling i Bodø i 1998.Filmproduksjonsselskapet var i utgangspunktet et produksjonsselskap for TV 2. Da TV 2 måtte gå til økonomiske innstramninger mista Deadline Media avtalen med mediehuset, og måtte starte på nytt. 
Selskapet ble kjøpt opp av Stein Inge Pedersen i 2012. Han fokuserte mer på kommersiell produksjon og utviklet sammen med Caroline Meier selskapet i en ny retning. Som en del av utviklingen ble musikkfestivalen Fæsterålen startet på Sortland. Per 2020 eies selskapet fortsatt av Stein Inge Pedersen, og produserer dokumentarfilm, fiksjonsfilm og reklame.


== Referanser ==


== Eksterne lenker ==
Deadline Medias hjemmesider Besøkt 29. desember 2020.
Salishanske språk

Salishanske språk er en språkfamilie hos nordamerikanske urfolk som består av 23 språk. Språkene blir i hovedsak snakket i Britisk Columbia i Canada og i delstaten Washington i USA. 
Språkkoden for språkfamilien i ISO 639-2 er «sal».
Språkene har til sammen rundt 2500 talende.
CONCACAFs mesterliga 2020

CONCACAFs mesterliga 2020 var den 12. sesongen av mesterligaen for CONCACAF. UANL vant mesterskapet ved å vinne finalen 2–1 mot Los Angeles FC.


== Sluttspill ==


== Eksterne lenker ==
Offisielt nettsted
Steffen Skogvang Pedersen

Steffen Skogvang Pedersen (født 5. mai 1993) er en norsk fotballspiller som spiller for Tromsdalen Fotball.


== Referanser ==


== Eksterne lenker ==
(en) Steffen Skogvang Pedersen – Transfermarkt 
(en) Steffen Skogvang Pedersen – Soccerway 
(no) Steffen Skogvang Pedersen – Norges Fotballforbund
Jan Devo Kornstad

Jan Devo Kornstad (født 9. september 1964 i Oslo) er en norsk skuespiller fra Valevåg i Sveio kommune. Kornstad debuterte som skuespiller i 1986 med spillefilmen Drømmeslottet. I ettertid har Kornstad spilt i flere spillefilmer, blant annet i filmen Jakten på nyresteinen (1996), Livredd (1997) og flere andre norske spillefilmer. Han er også kjent fra filmen Ti kniver i hjertet.


== Filmografi ==
Drømmeslottet (Spillefilm) 1986
Ti kniver i hjertet (Spillefilm) 1994
Jakten på nyresteinen (Spillefilm) 1996
Livredd (Spillefilm) 1997
Uro (Spillefilm) 2006
Sing me to sleep (Kortfilm) 2011
Utpressing for nybegynnere (Spillefilm) 2011


== Referanser ==


== Eksterne lenker ==
(en) Jan Devo Kornstad på Internet Movie Database 
(en) Jan Devo Kornstad hos The Movie Database
Wakashanspråk

Wakashanspråk er en språkfamilie hos nordamerikanske urfolk i Britisk Columbia i Canada.  Språket snakkes i og omkring Vancouver Island, og i det nordvestlige hjørne av Olympic Peninsula i staten Washington i USA, på sørsiden av Juan de Fucasundet.
Wakashanspråkene har en stor mengde konsonanter, som ofte forekommer i komplekse konsonantklustere. Dette er vanlig blant språk ved nordvestkysten av Stillehavet.
Usbekistans kvinnelandslag i håndball

Usbekistans kvinnelandslag i håndball er det kvinnelige landslaget i håndball for Usbekistan. Det representerer landet i internasjonale håndballturneringer, og reguleres av Usbekistans Håndballforbund. Landslaget har deltatt i internasjonale turneringer siden 1997. 


== Resultater i internasjonale turneringer ==
Resultatene som er vist under er kun konkurranser der Usbekistan har deltatt. Turneringer de ikke har tatt del i er ikke ført opp.


=== Verdensmesterskap ===
 1997: 21.-plass
 2021: 30.-plass


=== Asiamesterskap ===


=== Asialekene ===
 2006: 6.-plass
 2014: 5.-plass


== Se også ==
Usbekistans herrelandslag i håndball


== Eksterne lenker ==
Profil på IHFs nettside
Profil på EHFs nettside
Oxyodontus

Oxyodontus  er en slekt av løpebiller.


== Utseende ==
Middelsstore, avlange, noe flate, mørke løpebiller. Hodet har utstående fasettøyne. Pronotum er rundet, mye bredere enn langt, smalere enn dekkvingene, som er rundede med markerte punktstriper.


== Levevis ==
Denne gruppen inneholder mange arter som lever i trær, der de gjerne løper rundt på barken.


== Utbredelse ==
Slekten er utbredt i Australia.


== Systematisk inndeling ==

Ordenen biller, Coleoptera Linnaeus, 1758
Underordenen Adephaga Schellenberg, 1806
Overfamilien løpebiller og vannkalver, Caraboidea Latreille, 1802
Familien løpebiller, Carabidae Latreille, 1802
Underfamilien Lebiinae  Bonelli, 1810
Stammen Lebiini  Bonelli, 1810 
Gruppen Pericalina Hope, 1838
Slekten Oxyodontus Chaudoir, 1869
Oxyodontus piliferus Louwerens, 1952
Oxyodontus tripunctatus Chaudoir, 1869


== Eksterne lenker ==
(en) Oxyodontus i Encyclopedia of Life 
(en) Oxyodontus i Global Biodiversity Information Facility 
Oxyodontus – detaljert informasjon på Wikispecies 
Atlas of Living Australia - Oxyodontus [1]
Skre

Skre er et tettsted i Karmøy og Tysvær kommuner i Rogaland. Det langs vestsiden av Førresfjorden, rundt 4 km øst for Haugesund sentrum. Bratthammar og et mindre område ved fjorden ligger i Tysvær, og er også del av tettstedet. Det hadde 1 651 innbyggere per 6. oktober 2022.


== Referanser ==
Lioptera

Lioptera  er en slekt av løpebiller.


== Utseende ==
Middelsstore, avlange, noe flate, svarte løpebiller, gjerne med gulaktige tegninger på dekkvingene. Hodet har utstående fasettøyne. Pronotum er rundet, mye bredere enn langt, smalere enn dekkvingene.


== Levevis ==
Denne gruppen inneholder mange arter som lever i trær, der de gjerne løper rundt på barken.


== Utbredelse ==
Slekten er utbredt i Sørøst-Asia (Malaysia, Sulawesi, Molukkene) østover til Papua Ny-Guinea.


== Systematisk inndeling ==

Ordenen biller, Coleoptera Linnaeus, 1758
Underordenen Adephaga Schellenberg, 1806
Overfamilien løpebiller og vannkalver, Caraboidea Latreille, 1802
Familien løpebiller, Carabidae Latreille, 1802
Underfamilien Lebiinae  Bonelli, 1810
Stammen Lebiini  Bonelli, 1810 
Gruppen Pericalina Hope, 1838
Slekten Lioptera Chaudoir, 1869
Lioptera bloetei Louwerens, 1953 
Lioptera brevicornis Heller, 1903 
Lioptera erotyloides Bates, 1883 
Lioptera louwerensi Andrewes, 1941 
Lioptera malayana Heller, 1903 
Lioptera oberthueri Heller, 1903 
Lioptera plato Bates, 1883 
Lioptera pseuda Heller, 1903 
Lioptera quadriguttata Chaudoir, 1869 
Lioptera riedeli Bähr, 2010
Lioptera storeyi Bähr, 2010
Lioptera tetraspila Heller, 1903


== Eksterne lenker ==
(en) Lioptera i Global Biodiversity Information Facility 
(en) Lioptera hos NCBI 
Lioptera – detaljert informasjon på Wikispecies
Lelis

Lelis  er en slekt av løpebiller.


== Utseende ==
Middelsstore, avlange, noe flate, svarte løpebiller, forkroppen gjerne brunrødlig, dekkvingene kan ha brunlige tegninger. Hodet har utstående fasettøyne. Pronotum er rundet, mye bredere enn langt, smalere enn dekkvingene.


== Levevis ==
Denne gruppen inneholder mange arter som lever i trær, der de gjerne løper rundt på barken.


== Utbredelse ==
Slekten er utbredt i den neotropiske økosonen (Colombia).


== Systematisk inndeling ==

Ordenen biller, Coleoptera Linnaeus, 1758
Underordenen Adephaga Schellenberg, 1806
Overfamilien løpebiller og vannkalver, Caraboidea Latreille, 1802
Familien løpebiller, Carabidae Latreille, 1802
Underfamilien Lebiinae  Bonelli, 1810
Stammen Lebiini  Bonelli, 1810 
Gruppen Pericalina Hope, 1838
Slekten Lelis Chaudoir, 1869
Lelis bicolor Chaudoir, 1896
Lelis obtusangula (Chaudoir, 1852)
Lelis quadrisignata (Buquet, 1834)
Lelis rutila (Bates, 1869)


== Eksterne lenker ==
(en) Lelis i Encyclopedia of Life 
(en) Lelis i Global Biodiversity Information Facility 
(en) Lelis hos NCBI 
Lelis – detaljert informasjon på Wikispecies
Holcoderus

Holcoderus  er en slekt av løpebiller.


== Utseende ==
Små til middelsstore (ca. 8 millimeter), avlange, svarte løpebiller, gjerne med noe metallglans. Hodet har utstående fasettøyne. Pronotum er sekskantet. Dekkvingen er jevnbrede med fine lengdestriper.


== Levevis ==
Denne gruppen inneholder mange arter som lever i trær, der de gjerne løper rundt på barken.


== Utbredelse ==
Slekten er utbredt i Sørøst-Asia og på Ny-Guinea.


== Systematisk inndeling ==

Ordenen biller, Coleoptera Linnaeus, 1758
Underordenen Adephaga Schellenberg, 1806
Overfamilien løpebiller og vannkalver, Caraboidea Latreille, 1802
Familien løpebiller, Carabidae Latreille, 1802
Underfamilien Lebiinae  Bonelli, 1810
Stammen Lebiini  Bonelli, 1810 
Gruppen Pericalina Hope, 1838
Slekten Holcoderus Chaudoir, 1869
Holcoderus aeripennis Andrewes, 1931 
Holcoderus alacer Andrewes, 1937 
Holcoderus brunnescens (Jedlicka, 1935) 
Holcoderus caeruleipennis Sloane, 1910 
Holcoderus carinatus Andrewes, 1933 
Holcoderus chrysomeloides Andrewes, 1930 
Holcoderus decolor Darlington, 1970 
Holcoderus dentatus Louwerens, 1949 
Holcoderus elegans Louwerens, 1958 
Holcoderus elongatus (Saunders, 1863) 
Holcoderus fissus Andrewes, 1933 
Holcoderus formosanus Jedlicka, 1940
Holcoderus gloriosus Andrewes, 1931 
Holcoderus gracilis (Oberthur, 1883) 
Holcoderus marginalis Louwerens, 1949 
Holcoderus niger Andrewes, 1937 
Holcoderus obscurus Habu, 1979 
Holcoderus ophthalmicus Louwerens, 1953 
Holcoderus overbecki Emden, 1937 
Holcoderus praemorsus Chaudoir, 1869 
Holcoderus puncticeps Andrewes, 1930 
Holcoderus quadrifoveatus Louwerens, 1951 
Holcoderus quadripunctatus Louwerens, 1956 
Holcoderus smaragdinus Andrewes, 1926 
Holcoderus superbus Andrewes, 1933 
Holcoderus trichias Andrewes, 1930


== Eksterne lenker ==
(en) Holcoderus i Encyclopedia of Life 
(en) Holcoderus i Global Biodiversity Information Facility 
(en) Kategori:Holcoderus – bilder, video eller lyd på Wikimedia Commons 
Holcoderus – detaljert informasjon på Wikispecies 
Bilde av Holcoderus formosanus
Conor Chaplin

Conor Mark Chaplin (født 16. februar 1997) er en engelsk fotballspiller som spiller for Ipswich Town FC.


== Referanser ==


== Eksterne lenker ==
(en) Conor Chaplin – Transfermarkt 
(en) Conor Chaplin – Soccerbase.com 
(en) Conor Chaplin – Soccerway 
(en) Conor Chaplin – FBref